AIŠKINAMASIS RAŠTAS

Dėl Molėtų rajono savivaldybės tarybos 2019 m. sausio 24 d. sprendimo Nr. B1-4 „Dėl Molėtų rajono savivaldybės vietinės reikšmės kelių sąrašo patvirtinimo“ pakeitimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės taryba (toliau-taryba), 2019 m. sausio 24 d. sprendimu Nr. B1-4 „Dėl Molėtų rajono savivaldybės vietinės reikšmės viešųjų kelių sąrašo patvirtinimo“, patvirtino Molėtų rajono vietinės reikšmės viešųjų kelių sąrašą (toliau-sąrašas).

Šiais metais planuojama pradėti Smilgų gatvės statybą Žvyrakalnio kvartale. Tai nauja statyba, todėl šios gatvės nėra tarybos patvirtintame sąraše. Pagal Kelių direkcijos išaiškinimą, gali būti finansuojama tik tų gatvių statyba, rekonstravimas ar remontas, kurios įrašytos į tarybos patvirtintą sąrašą.

Šiuo sprendimu siūloma sąrašą papildyti Žvyrakalnio kvartalo detaliajame plane suplanuotomis ir techniniame projekte suprojektuotomis gatvėmis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos kelių įstatymas;

Lietuvos Respublikos Vyriausybės 2005 m. balandžio 21 d. nutarimas Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“.

 **3. Galimos teigiamos ir neigiamos pasekmės priėmus siūlomą tarybos sprendimo projektą** Teigiamos pasekmės: Papildžius sąrašą būtų galimybė Žvyrakalnio kvartalo gatvių statybai panaudoti kelių plėtros ir priežiūros programos lėšas.

Neigiamų pasekmių nebus.

**4. Priemonės sprendimui įgyvendinti**

Papildytas ir savivaldybės tarybos patvirtintas sąrašas bus išsiųstas Lietuvos automobilių kelių direkcijai prie Susisiekimo ministerijos.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius, 2020 m. III ketvirtis.